  Майя Бывальцева Удмуртиын азьвыл В. Г. Короленко нимо театрлэн юртаз интыяськоно Удмурт лулчеберетъя центрлэн учкетэз (концепциез) пумысен калык пӧлын юалляськон ортчыто. Со сярысь элькунысь Интывылэз азинтонъя центрлэн пресс-службаез ивортӥз. Милям ужпуммы – элькунын улӥсьёслэсь тодыны, кыӵе сценарийёсты быдэстэмзы потэ соослэн вуоно Центрын, кыӵеен соос адӟо котырысьтыз интыез. Озьы ик анкетаын оглом удмурт культуралы сӥзем юанъёс вань Кирилл Штемпель, архитектурной бюролэн кивалтӥсезУдмуртиысь интывылэз азинтонъя центрлэн кивалтӥсез Вячеслав Правдзинский, али учкетэз кылдытон понна калыклэсь куронзэ тодыны кулэ, азьвыл эскеронъёсты но мылкыдъёсты лыдэ басьтыса. Юалляськонлы луыса ми элькунын улӥсь тросгес адямиослэсь тодыны быгатомы, кыӵе курон соос пукто вуоно Удмурт лулчеберетъя центр азе Вячеслав Правдзинский, Удмуртиысь интывылэз азинтонъя центрлэн кивалтӥсезЮалляськонэ 14 арессэс ортчемъёс пыриськыны быгато, нимъёсты нокытын уз шараялэ.  гожтыны 5-7 минут дыр быроз. Тодэ вайытом, Удмурт лулчеберетъя центрлэн учкетэз 2021-тӥ ар пумозь дась луыны кулэ, со бордын Ульяновскысь архитектурной бюро ужалоз. Коньывуон кутсконын Ижкарын концепци пумысен кенешон ортчытӥзы. Ужрадэ удмуртъёслэн, озьы ик тодосъя но лулчеберетъя огазеяськонъёс пыриськизы. Тегъёс: Мерлык Лулчеберет Ижкар Удмуртия Удмуртлулчеберетъяцентр  